পাঠকদের জ্ঞাতব্য
গ্রন্থাগারে পাঠকক্ষ ব্যবহারের নিয়মাবলীঃ
১। পাঠকদের জন্য প্রতিদিন সকাল ৮.০০টায় (সরকারি ছুটির দিন ছাড়া) গ্রন্থাগারের প্রধান গেট খোলা হবে।
২। পাঠকক্ষে নিজস্ব খাতা/কলম ছাড়া নিজস্ব বই/গাইড বই নিয়ে প্রবেশ নিষিদ্ধ। 
৩। পাঠকক্ষের চেয়ার কোনভাবেই দখলে রেখে বাইরে অবস্থান করা যাবে না। কোন চেয়ার ফোল্ডিং/আড়াআড়ি করে রাখা যাবে না।
৪। বড় ব্যাগ নিয়ে গ্রন্থাগারে আসা যাবে না এবং ছোট/বড় কোন ব্যাগ নিয়ে পাঠকক্ষে প্রবেশ করা যাবে না।
৫। সুশৃঙ্খল ও সারিবদ্ধভাবে পাঠকক্ষে প্রবেশ করতে হবে।
৬। খাতা কলম ছাড়া ছোট ব্যাগ কাউন্টারে চেক করতঃ (নিজ দায়িত্বে) রেখে টোকেন গ্রহণ করে পাঠকক্ষে প্রবেশ করতে হবে। কোন অবস্থাতেই ফ্লোরে ব্যাগ রেখে পাঠকক্ষে প্রবেশ করা যাবে না।
৭। পাঠকক্ষে সেল ফোন/মানিব্যাগ/ পার্টস নিজ দায়িত্বে রাখতে হবে।
৮। পাঠকক্ষের ভিতর সেলফোনে কথা বলা যাবে না। পাঠকক্ষে নীরবতা পালন করতে হবে। 
৯। পঠিত বই টেবিলে রাখতে হবে। পাঠকক্ষে ঘুমানো যাবে না। পাঠকক্ষে নিজে পড়া এবং অন্যকেও পড়ার সুযোগ দিতে হবে। 
১০। পাঠকক্ষে কোন কিছু খাবারের উচ্ছিষ্ট জিনিসপত্র ফেলা যাবে না। 
* গ্রন্থাগারে পাঠকসেবা কার্যক্রম সুষ্ঠু ও সুশৃঙ্খলভাবে পরিচালনার স্বার্থে উল্লিখিত নিয়মাবলী অনুসরণ করার জন্য সকলকে অনুরোধ করা হলো। পাঠকক্ষের পরিবেশ বজায় এবং সীমিত সুযোগ ব্যবহারের জন্য সকলের সহযোগিতা একান্ত কাম্য।

